30 vjetori i katastrofës bërthamore të Çernobilit
Një ceremoni e vendosjes së kurorës u mbajt sot në Kiev për të nderuar ata që humbën jetën në incidentin e Çernobilit
Studenti, Olexander Titarenko, thotë se fatkeqësia nuk duhet harruar: Presidenti i Ukrainës Petro Poroshenko dhe udhëheqës të tjerë politikë morën pjesë në ceremoninë pranë monumenteve "Heronjtë e Çernobilit" dhe "Ushtarët e Çernobilit" në kryeqytetin ukrainas. Gjatë katastrofës, dy vetë vdiqën menjëherë, ndërsa 29 të tjerë vdiqën brenda disa javësh. Është përllogaritur se mijëra njerëz të tjerë kanë vdekur nga kanceri dhe sëmundje të tjera në vitet pasuese. Më shumë se 200 ton uranium ende ndodhen brenda reaktorit, duke nxitur frikë për rrjedhje të reja në këtë zonë, e cila konsiderohet tashmë të jetë e pasigurt për të paktën shekullin e ardhshëm. Donatorët ndërkombëtarë të hënën premtuan 99 milionë dollarë ndihmë të reja të cilat do të përdoren për përfundimin e një uzine të re për ruajtjen e sigurt të karburantit të Çernobilit. Reaktori është tani një zonë e madhe ndërtimi. Nivelet e rrezatimit ende shkaktojnë paralajmërime për rrezik, tre dekada pas shpërthimit. Rreth 7,000 punëtorë ende janë duke punuar për çmontimin e reaktorit. Personeli është i madh në mënyrë që punëtorët të jenë sa më pak të ekspozuar ndaj rrezatimit.